ალუტაგუზეს ეროვნული პარკი

**ალუტაგუზეს ეროვნული პარკი**, **ალუტაგუზის ეროვნული პარკი** , **ალუტაგეს ეროვნული პარკი**  (  ) — ეროვნული პარკი ესტონეთში. ყველაზე ახალგაზრდა ეროვნული პარკი ქვეყანაში.  მდებარეობს აღმოსავლეთ ესტონეთში, იდა-ვირუს მაზრაში.

## შექმნის ისტორია და მიზნები 
ალუტაგუზეს ეროვნული პარკი დაარსდა 2018 წლის 24 ნოემბერს. ესტონეთის ექვსი ეროვნული პარკიდან ყველაზე ახალგაზრდაა. პირველი ეროვნული პარკი ესტონეთში დაარსდა ლაჰემააში 1971 წელს, ბოლოს წინა — მაცალუ — 2004 წელს.  

ალუტაგუზში ეროვნული პარკის დაარსების იდეა 1920-იან წლებში პირველად წამოაყენა ესტონელმა ბოტანიკოსმა გუსტავ ვილბასტემ . თუმცა მისი გეგმის განხორციელება მოხერხდა თითქმის 100 წლის შემდეგ. 

ალუტაგუზეს ეროვნული პარკის დანიშნულება არის პეიპუსის ტბის ჭაობის, ტყის, მდელოს, ტბის, მდინარის და სანაპირო ბუნებრივი თემების დაცვა, შენარჩუნება და აღდგენა, რეგიონისთვის დამახასიათებელი ლანდშაფტების და რელიეფის ფორმების, ბიოლოგიური მრავალფეროვნების, დაცული ცხოველების, მცენარეები და მიგრაციის მნიშვნელოვანი ადგილების და ფრინველების ბუდეების, ასევე რეგიონული კულტურული მემკვიდრეობისა და ისტორიული და კულტურული ძეგლების შენარჩუნება და პოპულარიზაცია.   

ალუტაგუზეს რეგიონი ესტონეთში ისტორიულად მოიცავს  წიწვოვანი ტყეებისა და ჭაობების უდიდეს ტერიტორიას. ეროვნული პარკში მდებარეობს ესტონეთის ყველაზე გრძელი ქვიშიანი პლაჟი და  სმოლნიცას უნიკალური დიუნა პეიპუსის ტბის ჩრდილოეთ სანაპიროზე, ესტონეთში ყველაზე ძლიერი დინებით გამორჩეული მდინარე ნარვა, სტრუგას ბუნებრივი პარკის მდინარეები და მდელოები,  ტბების ყველაზე მაღალი სიმჭიდროვის კურტნას ტყის ლანდშაფტი, აგუსალუს  ერთადერთი კონტინენტური დიუნები ესტონეთში,  პუხატუს ერთ-ერთი უდიდესი ჭაობის სისტემა ჩრდილოეთ ევროპაში  და ქვეყნის ერთ-ერთი ყველაზე წარმომადგენლობითი ხელშეუხებელი ფართოფოთლოვანი პორუნის ტყეები.   

## ფლორა და ფაუნა 
ეროვნული პარკი მდიდარია მცენარეებისა და ცხოველთა მრავალფეროვანი სახეობებით.   

ალუტაგუზე  ფრინველთა არაერთი სახეობის ჰაბიტატია. აქ ბინადრობს ესტონური თეთრთავა ფსოვი, რომლის დასაცავად 1938 წელს აქ შეიქმნა ესტონეთში პირველი ბუნების დაცვის ზონა, ტორფის ჭაობის ნაკრძალი - რატვა.   

მგლების, დათვების, ფოცხვერების და სხვა ცხოველების მიგრაცია ესტონეთიდან რუსეთში ხდება ალუტაგუზეს გავლით.  
ფაილი:Puhatu looduskaitseala Liguski sihtkaitsevöönd.JPG|ბმული=Файл:Puhatu_looduskaitseala_Liguski_sihtkaitsevöönd.JPG|ალტ=Заповедник Пухату|პუჰატუს ნაკრძალი
ფაილი:Agusalu maastikukaitseala.JPG|ბმული=Файл:Agusalu_maastikukaitseala.JPG|ალტ=Природный парк Агусалу|აგუსალუს ბუნებრივი პარკი
ფაილი:Muraka raba.JPG|ბმული=Файл:Muraka_raba.JPG|ალტ=Верховое болото Мурака|მურაკას ჭაობი
ფაილი:Selisoo.jpg|ბმული=Файл:Selisoo.jpg|ალტ=Торфяное болото Селисоо|სელისოს ტორფის ჭაობი
ფაილი:Kurtna MKA11.JPG|ბმული=Файл:Kurtna_MKA11.JPG|ალტ=Камы в природном парке Куртна|კურტნას ბუნებრივი  პარკი
ფაილი:Kuradijärv.jpg|ბმული=Файл:Kuradijärv.jpg|ალტ=Озеро Курадиярв (Чёртово озеро)|კურადიჯარვის ტბა (ეშმაკის ტბა)
ფაილი:Jõuga Pesujärv.jpg|ბმული=Файл:Jõuga_Pesujärv.jpg|ალტ=Озеро Песуярв в озёрной системе Йыуга|პესუიარვის ტბა იუგას ტბის სისტემაში
ფაილი:Iisaku 2009.jpg|ბმული=Файл:Iisaku_2009.jpg|ალტ=Ийзаку|იზაკუ
ფაილი:Boot bei Vasknarva, Estland - panoramio.jpg|ბმული=Файл:Boot_bei_Vasknarva,_Estland_-_panoramio.jpg|ალტ=Река Нарва в верхнем течении|მდინარე ნარვას ზემო წელი

## სქოლიო 
კატეგორია:ესტონეთის ეროვნული პარკები
კატეგორია:IUCN კატეგორია II
კატეგორია:2018 წელს დაარსებული დაცული ტერიტორიები